1872-جي ايلده نفتلي تورپاقلار حراجا قويولدوقدا تاغی‌یئو ده تورپاق پايي ايجاره‌يه گؤتورور. اوميديني هئچ زامان ايتيرمه‌ين تاغی‌یئو، نهايت، آرزوسونا چاتير. گؤتوردوگو تورپاقدان نفت فوواره وورور. "ح.ز.تاغی‌یئو" آدلانديرديغي نفت شيرکتيني قئيدياتا آلديران زین العابدین معد‌نینده اوستالارا يوکسک ماعاش وئرير، ان يئني آوادانليق قوراشديرير. نتيجه‌ده اونون گليرلري سورعتله آرتماغا باشلايير. بوندان سونرا او هم ده نفت زاوودلاري آلير. 1882-جي ايلده تاغی‌یئو 1-جي گيلدييا تاجير روتبه‌سينه لاييق گؤرولور. 1896-جي ايلده اونون نفت شيرکتي حاصیلاتدا ان يوکسک گؤستريجي‌يه نايل اولور. 32 ميليون پود (512 کق) نفت حاصیل ائدير.